Projekts

**Ministru kabineta noteikumu projekta “Noteikumi par sabiedrību sagatavoto finanšu pārskatu vai konsolidēto finanšu pārskatu elektroniskā noraksta formu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Atbilstoši Gada pārskatu un konsolidēto gada pārskatu likuma (turpmāk – likums) 15.panta trešajai daļai, Ministru kabinets izdod noteikumus par iekļaušanai Valsts ieņēmumu dienesta Elektroniskajā deklarēšanas sistēmā sabiedrību sagatavoto finanšu pārskatu vai konsolidēto finanšu pārskatu (ja tāds ir) elektroniskā noraksta formu (VK 2015.gada 17.novembra uzdevums Nr.12/2015-JUR-145).  Saskaņā ar likuma pārejas noteikumu 6.punktu, noteikumus Ministru kabinets izdod ne vēlāk kā līdz 2016.gada 1.jūlijam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd sabiedrības - Latvijas republikā reģistrētas komercsabiedrības, kooperatīvās sabiedrības, Latvijas Republikā reģistrētas Eiropas ekonomisko interešu grupas, Eiropas kooperatīvās sabiedrības, Eiropas komercsabiedrības un individuālie uzņēmumi, zemnieku un zvejnieku saimniecības, ja to apgrozījums (ieņēmumi) no saimnieciskajiem darījumiem iepriekšējā pārskata gadā nepārsniedz 300 000 *euro* (turpmāk - sabiedrība) savus sagatavotos finanšu pārskatus vai konsolidētos finanšu pārskatus (ja tādi ir) iesniedz Valsts ieņēmumu dienesta Elektroniskajā deklarēšanas sistēmā (turpmāk – EDS) pamatojoties uz Gada pārskatu likuma un Konsolidēto gada pārskatu likuma normām, kas zaudējušas spēku ar 2016.gada 1.janvāri, bet ir attiecināmas vēl uz gada pārskatiem, kuri sagatavoti par 2015.gadu. EDS ir izveidota atsevišķa shēma bilancei, peļņas vai zaudējumu aprēķinam, naudas plūsmas pārskatam un pašu kapitāla izmaiņu pārskatam saskaņā ar Gada pārskatu likuma un Konsolidēto gada pārskatu likuma normām.Savukārt finanšu pārskata pielikumu un vadības ziņojumu EDS iesniedz papīra formā sagatavotu elektronisku kopiju. Līdz šim EDS iesniedzot bilanci, peļņas vai zaudējumu aprēķinu, naudas plūsmas pārskatu un pašu kapitāla izmaiņu pārskatu elektroniskā noraksta formā, sabiedrības varēja attiecīgās shēmas papildināt ar papildus posteņiem, posteņus sadalīt sīkāk un apvienot.Likumā, kas stājas spēkā 2016.gada 1.janvārī un, kura normas ir piemērojamas gada pārskatiem un konsolidētajiem gada pārskatiem, sākot ar 2016. pārskata gadu, noteikts, ka iesniegšanai EDS finanšu pārskata vai konsolidētā finanšu pārskata atvasinājumu elektroniskajā formā sagatavo saskaņā ar Ministru kabineta apstiprinātu formu.Jaunais Ministru kabineta noteikumu projekts “Noteikumi par sabiedrību sagatavoto finanšu pārskatu vai konsolidēto finanšu pārskatu elektroniskā noraksta formu” (turpmāk – noteikumu projekts) paredz, ka:* sabiedrība savu sagatavoto finanšu pārskatu vai konsolidēto finanšu pārskatu (ja tāds ir) iesniedz EDS noteiktā sagatavotā formā. Noteikumu projektā ir noteikta bilances, divas peļņas vai zaudējumu aprēķina, naudas plūsmas pārskata un pašu kapitāla izmaiņu pārskata EDS elektronisko norakstu formas atbilstība, pamatojoties uz likuma pielikumā noteiktajām shēmām, kuras sabiedrība vairs nevarēs papildināt ar jauniem posteņiem un sadalīt sīkāk.

 EDS sistēmā elektroniskā noraksta forma atbildīs jau likumā noteiktajām shēmām, līdz ar to noteikumu projektā ir tikai atsauce uz likumu; * tā kā likumā nav noteikta shēma par finanšu pārskata pielikumu, tad noteikumu projekta pielikumā tiek noteikta vienīgi elektroniskā noraksta forma par finanšu pārskata pielikumā uzrādāmo informāciju un turpmāk arī finanšu pārskata pielikums EDS būs jāiesniedz strukturizētā veidā, pamatojoties uz noteikumu projekta pielikumā noteikto shēmu;
* sabiedrībām, kurām atļauts (piemēram, valsts kapitālsabiedrība, kura atbilst lielas kapitālsabiedrības nosacījumiem) sagatavot gada pārskatu vai konsolidēto gada pārskatu atbilstoši starptautiskajiem grāmatvedības standartiem, gada pārskatā vai konsolidētajā gada pārskatā norādāmos datus būs jāuzrāda EDS izmantojot noteikumu projektā noteiktās shēmas, kas atbilst likumā noteiktajam. Taču šādām sabiedrībām ir dota izvēles iespēja sagatavoto finanšu pārskata pielikumu atbilstoši starptautiskajiem grāmatvedības standartiem iesniegt EDS izmantojot šo noteikumu projekta pielikumā noteikto shēmu vai papīra veidā sagatavotā finanšu pārskata pielikuma informācijas elektronisku kopiju.

 Sabiedrības, kurām atļauts sagatavot gada pārskatus atbilstoši starptautiskajiem grāmatvedības standartiem ir:* saskaņā ar likuma 3.panta septīto daļu valsts kapitālsabiedrības, kuras atbilsti lielas kapitālsabiedrības kritērijiem:
* komercsabiedrības, kurām saskaņā ar likuma 3.panta piekto daļu, pamatojoties uz Finanšu instrumentu tirgus likumu, jāsagatavo gada pārskati, t.i. tādas sabiedrības, kuras pārvedami vērtspapīri ir iekļauti regulētajā tirgū.

 Līdz ar to, sabiedrībām, sagatavotos gada pārskatus atbilstoši starptautiskajiem grāmatvedības standartiem EDS ir jāiesniedz izmantojot noteikto elektroniskā noraksta formu. |
| 3. | Projekta izstrādē iesaistītās institūcijas | Valsts ieņēmumu dienests izstrādāja finanšu pārskata pielikuma shēmu kāda tā ir jāiesniedz EDS. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Attieksies uz visiem Gada pārskatu un konsolidēto gada pārskatu likuma subjektiem. |
| 2. | Tiesiskā regulējuma ietekme uz tautsaimniecību un administratīvo slogu |  Noteikumu projekts pozitīvi ietekmēs mikrosabiedrības, mazas sabiedrības, vidējas sabiedrības, jo šīm sabiedrībām būs vieglāk sagatavot un iesniegt finanšu pārskata pielikumā norādāmo informāciju**.** Minētās sabiedrības, aizpildot finanšu pārskata pielikumu EDS elektroniskā noraksta formā varēs redzēt tikai tās likuma normas, kas uz viņiem attiecas. Jaunais Gada pārskatu un konsolidēto gada pārskatu likums ir piemērojams gada pārskatiem un konsolidētajiem gada pārskatiem sākot ar 2016.gadu un finanšu pārskata pielikumā EDS elektroniskā noraksta formā pieprasītā informācija izriet tikai no minētā likuma normām. Papildus likumā noteiktajai obligāti atklājamai informācijai, cita papildus informācija netiek pieprasīta. Taču sabiedrības, brīvprātīgi varēs papildus sniegt informāciju nekā pieprasīts un to pievienot skenētā veidā. |
| 3. | Administratīvo izmaksu monetārs novērtējums | Nav  |
| 4. | Cita informācija |  Nav  |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Uzziņa par noteikumu projektu 2016.gada 18.aprīlī tika publicēta Finanšu ministrijas mājas lapā sadaļā “Sabiedrības līdzdalība”. |
| Sabiedrības līdzdalība projekta izstrādē | Noteikumu projekts tika nosūtīts viedokļa sniegšanai Latvijas Zvērinātu revidentu asociācijai, Latvijas Republikas Grāmatvežu asociācijai un ISO sertificēto grāmatvežu asociācijai. |
| Sabiedrības līdzdalības rezultāti |  Latvijas Zvērinātu revidentu asociācijas, Latvijas Republikas Grāmatvežu asociācijas un ISO sertificēto grāmatvežu asociācijas viedoklis tika ņemts vērā. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumus ietvaros.Noteikumu projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav. |

*Anotācijas III, IV un V sadaļa – projekts šo jomu neskar.*

 Finanšu ministre D.Reizniece-Ozola

06.06.2016.

961

Šaknere, 67095618

Dina.Saknere@fm.gov.lv